ΤΕΧΝΙΚΕΣ ΠΡΟΔΙΑΓΡΑΦΕΣ

I. Αυτοματοποιημένο Σύστημα Μηχανογραφημένης Σήμανσης & Ελέγχου Φαρμακευτικής Αγωγής σύμφωνα με τις Κατευθυντήριες Οδηγίες του ΚΕ.Σ.Υ για την Ασφαλή Αναισθησία και Καταστολή 2018, αποτελούμενο από τα εξής:

Α). Συσκευή Μηχανογραφημένης σήμανσης και ελέγχου Φαρμακευτικής Αγωγής θα πρέπει απαραιτήτως να καλύπτει τα εξής:

1. Nα περιλαμβάνει ενσωματωμένη οθόνη αφής, τουλάχιστον 7 ιντσών, με ενσωματωμένο barcode scanner και να ελέγχεται με λογισμικό εύκολο και φιλικό στο χρήστη με γραφικές απεικονίσεις.
2. Nα διασφαλίζει ελεγχόμενη λειτουργία ανά χρήστη με την παραγωγή και ανάγνωση εξατομικευμένου 2D barcode badge.

3. Nα χρησιμοποιεί τεχνολογία barcode, η οποία να μπορεί να αναγνωρίσει όλους τους τύπους γραμμικού, αλλά και QR κώδικα, οι οποίοι χρησιμοποιούνται στην Ευρώπη (ενδεικτικά: Code 128, GS1-128, Data Matrix, UPC-A, UPC-E, EAN-13, EAN-8, GS1 DataBar Family, Interleaved 2 of 5, ITF-14, Code 39, Code 32, ISBT 128, QR Code).
4. Nα διαβάζει πληροφορίες από τον περιέκτη του φαρμάκου και να αναγνωρίζει ηλεκτρονικά, έναντι της εγκεκριμένης από το φαρμακείο βάσης δεδομένων των φαρμάκων, δημιουργώντας Πρότυπη διαδικασία.
5. Nα παρουσιάζει αυτόματα στο χρήστη με οπτική και ακουστική επιβεβαίωση τη δραστική ουσία κάθε φαρμάκου και την αντίστοιχη συγκέντρωση.
6. Nα εκτυπώνει έγχρωμες ετικέτες, με χρωματική κωδικοποίηση και διαμόρφωση σε απόλυτη συμφωνία με το ISO 26825 και τα ASTM4774 Standards ώστε να καλύπτονται οι Κατευθυντήριες Οδηγίες του ΚΕΣΥ και της Ελληνικής Αναισθησιολογικής Εταιρείας καθώς και οι Οδηγίες της ESA (European Society of Anesthesiologists) Guidelines.
7. Να εκτυπώνει ετικέτες, οι οποίες να αναγράφουν απαραιτήτως τη δραστική ουσία του φαρμάκου σε Tall Man Letters, ημερομηνία και ώρα παραγωγής, ημερομηνία και ώρα λήξης, αρχικά παρασκευαστή, τελική συγκέντρωση και διαλύτη, όταν απαιτείται. Επίσης, το σύστημα να εκτυπώνει 2D barcode, το οποίο περιέχει όνομα δραστικής ουσίας, συγκέντρωση και ημερομηνία λήξης.
8. Nα έχει την δυνατότητα, με την ενεργοποίηση κατάλληλου κλειδιού - άδειας χρήσης, η οποία θα περιλαμβάνεται στην προσφορά, να εκτυπώνει μεμονωμένες ή σε σειρά ετικέτες και να έχει τη δυνατότητα εκτύπωσης προκαθορισμένων ή custom-made ετικετών. Να κόβει αυτόματα τις εκτυπωμένες ετικέτες μεμονωμένα ή σε προκαθορισμένη σειρά. 
9. Να συμπεριληφθεί αρχικό σετ ετικετών και μελάνης. Οι ειδικές ετικέτες θα πρέπει απαραιτήτως:
a) Nα εφαρμόζονται σε σύριγγες 2,5 - 60 ml χωρίς να καλύπτουν τη διαγράμμιση.
b) Να έχουν semi-gloss επιφάνεια ώστε να προσφέρει εκτύπωση υψηλής ανάλυσης και ευκολία στην ανάγνωση και να μην σκίζονται.
c) Να έχουν υψηλής απόδοσης κολλητικές ιδιότητες ώστε να παραμένουν στη θέση τους για όλη τη διάρκεια ζωής του φαρμάκου, χωρίς να ξεκολλάνε σε συνθήκες υγρασίας και ψύξης.
d) Να έχουν ειδικά σχεδιασμένη επίστρωση ώστε να διατηρείται η ανθεκτικότητα του μελανιού σε τυχόν  έκθεση σε νερό και αλκοόλη.
Το ειδικό μελάνι θα πρέπει απαραιτήτως:

f) Να προορίζεται για χρήση με την ανωτέρα συσκευή μηχανογραφημένης σήμανσης  και ελέγχου Φαρμακευτικής αγωγής.
g) Να επιτρέπει την εκτύπωση τουλάχιστον 1.000 ετικετών.
h) Να καλύπτει όλο το φάσμα χρωμάτων.
10. Nα έχει τη δυνατότητα, με την ενεργοποίηση κατάλληλου κλειδιού - άδειας χρήσης, η οποία θα περιλαμβάνεται στην προσφορά, ανάγνωσης 2D barcode και οπτική και ηχητική ειδοποίηση σε περίπτωση υπέρβασης της ημερομηνίας λήξης του σκευάσματος.
11. Εγγράψιμα Barcodes: Data Matrix, EAN-13/UPC-A.
12. Τροφοδοσία: Universal Input: 100-240 VAC, 50/60 Hz.
13. Βάρος κάτω των 8kg.  
14. Ειδικό  barcode scanner χειρός, συμβατό για σύνδεση με την Συσκευή Μηχανογραφημένης σήμανσης και ελέγχου Φαρμακευτικής Αγωγής με  ειδικό κλειδί ενεργοποίησης, ενσωματωμένο καλώδιο σύνδεσης USB και βάση σταθεροποίησης.                                                                                                                                    

Β). Λογισμικό του Αυτοματοποιημένου Συστήματος Μηχανογραφημένης Σήμανσης & Ελέγχου Φαρμακευτικής Αγωγής, το οποίο θα εγκατασταθεί σε υφιστάμενο Η/Υ, για την διαμόρφωση βάσης δεδομένων φαρμάκων, διαμόρφωση ετικετών, παραμετροποίηση, ελέγχου και ενημέρωση της συσκευής,  ενσωμάτωση και επικοινωνία με τα σύγχρονα νοσοκομειακά πληροφοριακά συστήματα.                                                                                                                                                                                                                                          

II. Γενικά
1. Ο προμηθευτής να είναι εξουσιοδοτημένος από τον κατασκευαστικό οίκο για την προμήθεια και την τεχνική υποστήριξη στο προσφερόμενο είδος, καθώς και να διαθέτει τεχνικούς, κατάλληλα εκπαιδευμένους. (Να κατατεθούν τα αντίστοιχα πιστοποιητικά ή βεβαιώσεις).
2. Το προσφερόμενο είδος να είναι καινούργιο, αμεταχείριστο, σύγχρονης τεχνολογίας και θα εγκατασταθεί και θα παραδοθεί σε πλήρη και κανονική λειτουργία και αρχική παραμετροποίηση, με φροντίδα και δαπάνη του Προμηθευτή, σε χώρο, που θα υποδείξει το Νοσοκομείο, σύμφωνα με τις οδηγίες του κατασκευαστή και τις προβλεπόμενες προδιαγραφές ασφάλειας χειριστών και περιβάλλοντος. 

3. Να παραδοθεί με όλα τα απαραίτητα εξαρτήματα για την λειτουργία του και με οδηγίες χρήσης και συντήρησης από τον κατασκευαστικό οίκο, στα Ελληνικά (κατά προτίμηση) ή στα Αγγλικά, καθώς και αναλυτικό πρόγραμμα συντηρήσεων που προβλέπεται από τον κατασκευαστή.

4. Ο κατασκευαστής να πληροί τα διεθνή στάνταρτ και τους διεθνείς κανόνες ασφαλείας και να διαθέτει πιστοποιητικό ποιότητας κατά ISO 13485. (Να κατατεθεί).

5. Ο προμηθευτής να διαθέτει ISO 13485  και να εφαρμόζει Ορθή Πρακτική Διανομής Ιατροτεχνολογικών Προϊόντων – ΔΥ8δ/Γ.Π. 1348/2004. (Να κατατεθούν τα αντίστοιχα πιστοποιητικά).

6. Το σύστημα θα πρέπει να πληροί  τα διεθνή στάνταρ ασφαλείας IEC και να φέρει σήμανση CE, καθώς και να είναι σε πλήρη συμμόρφωση με όλες τις σχετικές Οδηγίες και Κανονισμούς της Ευρωπαϊκής Ένωσης.

7. Να παρέχεται εγγύηση καλής λειτουργίας τουλάχιστον δύο (2) ετών, με αφετηρία την ημερομηνία τοποθέτησης και επιτυχούς ελέγχου λειτουργίας του εξοπλισμού, και δέσμευση διάθεσης ανταλλακτικών και τεχνικής υποστήριξης για (10) χρόνια. Κατά την διάρκεια ισχύος της εγγύησης καλής λειτουργίας, θα πρέπει να διενεργούνται όλες οι προβλεπόμενες από τον κατασκευαστικό οίκο προληπτικές συντηρήσεις, με φροντίδα και δαπάνη του Προμηθευτή, χωρίς καμία επιπλέον χρέωση του Νοσοκομείου.

8. Η προμηθεύτρια εταιρεία υποχρεούται στην εκπαίδευση του προσωπικού του Νοσοκομείου στην χρήση του προσφερόμενου είδους σε πραγματικές συνθήκες λειτουργίας. 

9. Να κατατεθεί Φύλλο Συμμόρφωσης  με όλες τις απαιτούμενες προδιαγραφές (βλ. «ΠΑΡΑΡΤΗΜΑ Ι– ΦΥΛΛΟ ΣΥΜΜΟΡΦΩΣΗΣ»), καθώς και Υπεύθυνη Δήλωση ότι όλα τα αναφερόμενα στο Φύλλο Συμμόρφωσης είναι αληθή και ακριβή. Η επιτροπή αξιολόγησης έχει δικαίωμα να ζητήσει διευκρινήσεις και σχετικές παραπομπές σε επίσημες πηγές του κατασκευαστή, για κάποιες τεχνικές προδιαγραφές, εφόσον το θεωρήσει απαραίτητο.

